open-index/open-wikipedia-markdown huggingface dataset:
द्वारका प्रसाद शर्मा

**द्वारका प्रसाद शर्मा** (संवत १८७७-) हिन्दी के साहित्यकार थे। इन्हें हिंदी गद्य के विकास काल के आरंभिक लेखकों में गिना जाता है। चतुर्वेदीजी को हिंदी साहित्य जगत में महत्वपूर्ण योगदान हेतु "शर्मा" की उपाधि से सम्मानित किया गया।

उनका जन्म उत्तर प्रदेश के इटावा में संवत १८७७ में हुआ था। वे बाद में इलाहाबाद में आकर बस गए थे। ये पहले सरकारी नौकरी में थे परंतु वारेन हेस्टिंग्स का जीवन चरित्र लिखने के कारण नौकरी से अलग कर दिए गए और साहित्य की ओर प्रवृत हुए। चतुर्वेदीजी ने "राघवेंद्र" मासिक पत्र भी निकल था.

## किताबें

इन्होंने कई महत्वपूर्ण कोशों सहित १५० से अधिक पुस्तकें लिखी जिसमें से प्रमुख हैं 
* "वारेन हेस्टिंग्स"
* "रोबर्ट क्लाइव"
* "रामानुजाचार्य"
* "आल्हा"
* "शब्दार्थ कौस्तुभ" (संस्कृत-हिंदी कोश )
* "शब्दार्थ पारिजात" ( हिंदी-कोश)
* "माधव मिश्र निबंधावली"
* सुप्रसिद्ध "वाल्मीकि रामायण का हिंदी अनुवाद (१० खंड )" इत्यादि।

इनके द्वारा लिखी बाल साहित्यमाला भी बहुत लोकप्रिय हुई जिनमें २० से अधिक पुस्तकें हैं। चतुर्वेदी जी कई वर्षों तक हिंदी साहित्य सम्मेलन के प्रबंध मंत्री भी रहे।

श्रेणी:हिन्दी साहित्यकार
श्रेणी:उत्तर प्रदेश के लोग
श्रेणी:इटावा जिले के लोग
श्रेणी:इलाहाबाद से संबद्ध लोग
श्रेणी:हिन्दी पत्रकार
श्रेणी:निधन वर्ष अनुपलब्ध
बावनथड़ी नदी

भारत के राज्य मध्यप्रदेश के सिवनी जिला के दक्षिणी भाग से निकलती है. यह सिवनी जिल मुख्यालय से १८ किलो मीटर दूर मुंडारा रजोला गांव के जंगल से एक पतली धारा के रूप में निकली है.तथा दक्षिण की ओर बहती हुई उत्तर -पूर्व दिशा में बालाघाट जिला से होते हुए भण्डारा जिले में प्रवेश करती हैँ। लगभग 46 किलोमीटर तक जिले की उत्तरी सीमा बनाती हुई पूर्व की ओर बहती है यद्यपि नदी छोटी है किन्तु अनेक पहाडी नदीयाँ इसमे आकर मिलती है जिससे इसमें सम्पूर्ण वर्ष जल रहता हैँ। यह नदी अंत में वैनगंगा नदी में मिल जाती हैँ।

## राजीव सागर बांध (बावनथड़ी)

इस नदी पर
राजीव सागर परियोजना मध्यप्रदेश एवं महाराष्ट्र की अंतर्राज्जीय परियोजना है। परियोजना का निर्माण बालाघाट जिले की तहसील कटंगी के ग्राम कुड़वा एवं महाराष्ट्र के भण्डारा जिले की तहसील तुमसर के समीप बावनथड़ी नदी पर किया गया है। बांध में 6 गेट लगे हुए है बांध की कुल भराव क्षमता 344.40 मीटर है 

श्रेणी:भारत की नदियाँ
श्रेणी:मध्य प्रदेश की नदियाँ
वर्धा नदी

**वर्धा नदी** (Wardha River) भारत के महाराष्ट्र और मध्य प्रदेश राज्यों के विदर्भ क्षेत्र में बहने वाली एक नदी है। इसकी कुल लम्बाई 528 किमी और जलसम्भर क्षेत्र 24,087 वर्ग किमी है।

## मार्ग
वर्धा नदी मध्य प्रदेश के बैतूल ज़िले की मुल्ताई तहसील में सतपुड़ा पर्वतमाला के ग्राम खैरवानी के  811 मीटर ऊँचे "वर्धन शिखर" पर उत्पन्न होती है और फिर 32 किमी पश्चिम दिशा में बहकर महाराष्ट्र में प्रवेश करती है। पश्चिम में कुछ दूर बहकर आर्वी के समीप यह दक्षिण दिशा में मुड़ जाती है। इसमें कई उपनदियाँ विलय होती हैं, जिनमें पैनगंगा नदी प्रमुख है। महाराष्ट्र में 528 किमी बहकर इसका संगम महाराष्ट्र-तेलंगाना की राज्य सीमा पर वैनगंगा नदी से होता है, जिसके बाद इस संयुकत नदी को प्राणहिता नदी के नाम से जाना जाता है। आगे चलकर प्राणहिता का विलय गोदावरी नदी में हो जाता है। मध्य प्रदेश में वर्धा नदी गहरे चट्टानी क्षेत्र में प्रवाह तेज़ करती है और लगभग 13 किलोमीटर तक यह छिंदवाड़ा ज़िला की दक्षिणी सीमा बनाती है।

## इन्हें भी देखें
* पैनगंगा नदी
* वैनगंगा नदी
* प्राणहिता नदी

## सन्दर्भ

श्रेणी:महाराष्ट्र की नदियाँ
श्रेणी:मध्य प्रदेश की नदियाँ
श्रेणी:गोदावरी नदी की उपनदियाँ
अर्जुन बहादुर थापा

**अर्जुन बहादुर थापा** (जन्म १२ जनवरी १९५६) नेपाली राजनयिक और दक्षिण एशियाई क्षेत्रीय सहयोग संगठन (सार्क) के महासचिव थे।

## सन्दर्भ

श्रेणी:1956 में जन्मे लोग
श्रेणी:नेपाल के लोग
श्रेणी:सार्क संगठन के महासचिव
श्रेणी:जीवित लोग
कन्हान नदी

**कन्हान नदी** (Kanhan River) भारत के महाराष्ट्र और मध्य प्रदेश राज्यों में बहने वाली एक 275 किमी लम्बी नदी है। यह वैनगंगा नदी की एक उपनदी है जो उस से प्रवाह दिशा में दाहिने तट से जुड़ती है। इसका जलसम्भर क्षेत्र सतपुड़ा पर्वतमाला से दक्षिण में है। पेंच नदी इसकी एक प्रमुख उपनदी है।

## विवरण
यह छिंदवाड़ा ज़िला के दमुआ जुन्नारदेव विकास खंड में सतपुड़ा पर्वत सृंखला के पर्वतों से निकलती है। तथा छिन्दवाड़ा जिले के पश्चिमी भाग से बहती हुई आगे बढ़ती है और देवगढ़ के सुप्रसिध्द किले के पास से बहते हुए सौंसर तहसील में प्रवेश करती है जहाँ से आगे बढ़कर यह नदी नागपुर के उत्तरी क्षेत्र में प्रवेश करती हैँ फिर भण्डारा जिले में पहुँचती हैँ। भण्डरा शहर से लगभग 10 किलोमीटर दूर गोड़ीपरी के निकट वैनगंगा नदी में मिल जाती हैँ।

## इन्हें भी देखें
* वैनगंगा नदी
* पेंच नदी

## सन्दर्भ

श्रेणी:महाराष्ट्र की नदियाँ
श्रेणी:मध्य प्रदेश की नदियाँ
काली सिन्ध नदी

**काली सिन्ध नदी** (Kali Sindh River) भारत के मध्य प्रदेश और राजस्थान राज्यों में बहने वाली एक नदी है।

## उत्पत्ति व मार्ग
यह मध्य प्रदेश के देवास ज़िले में बागली नामक गाँव के पास विंध्याचल पहाड़ियों में जन्मती है और अपना मार्ग पूरा कर के चम्बल नदी में विलय हो जाती है, यानि यह चम्बल की एक सहायक नदी है। यह उत्पन्न होकर सोनकच्छ के समीप से गुज़रती है और शाजापुर ज़िले में प्रवेश करती है। यहाँ से यह राजगढ़ ज़िले से निकलकर, राजस्थान के झालावाड़ व कोटा ज़िलों से बहती हुई, नौनेरा नामक स्थान में चम्बल नदी से मिल जाती है। नदी की कुल लम्बाई 150 किलोमीटर है।

## इन्हें भी देखें
* पार्वती नदी
* चम्बल नदी
* बागली, देवास
* सोनकच्छ

## सन्दर्भ

श्रेणी:भारत की नदियाँ
श्रेणी:मध्य प्रदेश की नदियाँ
श्रेणी:राजस्थान की नदियाँ
श्रेणी:देवास ज़िला
श्रेणी:शाजापुर ज़िला
श्रेणी:झालावाड़ ज़िला
श्रेणी:सवाई माधोपुर ज़िला
श्रेणी:कोटा ज़िला
वी. टी. कृष्णमाचारी

अंगूठाकार
राय बहादुर **सर वंगल तिरुवेंकटाचारी कृष्णमाचारी** (8 फ़रवरी 1881 – 14 फ़रवरी 1964) भारतीय नागरिक सेवक और प्रशासक थे। वो 1927 से 1944 तक बड़ोदा के दीवान और 1946 से 1949 तक जयपुर राज्य के प्रधानमंत्री रहे। इसके अतिरिक्त सन् 1961 से 1964 तक राज्य सभा सदस्य रहे। भारत विभाजन के उपरान्त उन्हें हरेन्द्र कुमार मुखर्जी के साथ भारतीय संविधान सभा का उपाध्यक्ष चुना गया था। वी. टी. कृष्णमाचारी 16 जुलाई 1947 को उपाध्यक्ष के रूप में निर्वाचित हुए ।

## सन्दर्भ

श्रेणी:1881 में जन्मे लोग
श्रेणी:१९६४ में निधन
श्रेणी:राज्यसभा सदस्य
शक्कर नदी

यह नर्मदा की सहायक नदी है इसका उद्गम छिंदवाड़ा ज़िला की अमरवाड़ा तहसील के 18 किलोमीटर उत्तर में हैँ। यह उद्गम से निकलकर सतपुड़ा महाखण्ड कोयला क्षेत्र में बहते हुए अन्त में उत्तर में नर्मदा नदी में मिल जाती हैँ।

श्रेणी:भारत की नदियाँ
श्रेणी:मध्य प्रदेश की नदियाँ

शक्कर नदी को पौराणिक काल मे मधुमती नदी के नाम से लोग जाना करते थे। नरसिंहपुर जिला प्रारंभ में हिरण्याक्ष और हिरण्यकश्यप की नगरी रहा है आज भी इस बात के प्रमाण मौजूद हैं कि नरसिंहपुर जिला भगवान विष्णु के वाराह अवतार और नरसिंह अवतार का साक्षी है शक्कर नदी अपने प्रारंभिक काल में वाराह नदी के रूप में जानी जाती थी। वाराह को क्षेत्रीय भाषा में सुअर कहा जाता है। सुअर का तत्सम शब्द शूकर होता है। अंग्रेजों के शासन के समय शूकर नाम शुगर में परिवर्तित हो गया। और शुगर से इस नदी ने नया नाम पा लिया ' शक्कर नदी '। आज इसका प्रचलित नाम शक्कर ही है।
मोमल शेख

**मोमल शेख** पाकिस्तान की कामयाब हीरोइनों में शुमार हैं।मोमल शेख की पहली बॉलीवुड फिल्म हैप्पी भाग जाएगी रिलीज हो रही है।

## इन्हें भी देखें
* रबी पीरज़ादा
* सबा क़मर
* सोन्या जहान
* मीरा सेठी
* मोमिना इकबाल

## सन्दर्भ

## बाहरी कड़ियाँ

* 

श्रेणी:पाकिस्तानी अभिनेत्री
सनम सईद

**सनम सईद** (जन्म: 2 फ़रवरी 1985) पाकिस्तानी टीवी अभिनेत्री और पूर्व मॉडल हैं। वो अपने अभिनय के लिये जानी जाती हैं। टेलीविज़न के ''जिंदगी गुलज़ार है'' (2013) में कसफ मुर्तजा की दमदार भूमिका निभाई।

## जीवन

मॉडलिंग की दुनिया से अभिनय की दुनिया में आने वाली सनम सईद ने* दाम*, *माता-ए-जान है तू*, *मेरा नसीब *और* कुदरत* जैसे टेलिविजन शो में मुख्य किरदार की भूमिकाये निभाई है। केवल पाकिस्तान में ही नहीं बल्कि भारत में अब उनके काफी चाहने वाले हैं। सनम बॉलीवुड में किस्मत आजमाना चाहती हैं।

बचपन के मित्र फरहान हसन से विवाह किया। फरहान हसन करांची के बैंकर है।

## सन्दर्भ

श्रेणी:पाकिस्तानी अभिनेत्री
सबा क़मर

**सबा क़मर** पाकिस्तानी ऐक्ट्रेस हैं। सबा क़मर क़ंदील बलोच की बायॉपिक 'बाग़ी' में   और  फ़िल्म हिंदी मीडियम में इरफान खान के साथ दिखी । सबा क़मर को पाकिस्तान में पाकिस्तानी टी.वी. की रानी कहा जाता है। सबा कई मैगज़ीन के कवर पर अपने जलवे बिखेर चुकी हैं।
=जन्म=
सबाह क़मर ज़मान (जन्म 5 अप्रैल 1984) को सबा क़मर के रूप में श्रेय जाता है, जो एक पाकिस्तानी अभिनेत्री और टेलीविज़न हस्ती हैं। पाकिस्तान की सबसे लोकप्रिय और उच्चतम भुगतान वाली अभिनेत्रियों में से एक, क़मर लक्स स्टाइल अवार्ड, हम अवार्ड और फ़िल्मफ़ेयर अवार्ड नामांकन सहित कई प्रशंसाओं की प्राप्तकर्ता है। उन्हें पाकिस्तान सरकार ने 2012 में तमगा-ए-इम्तियाज़ और 2016 में प्राइड ऑफ़ परफॉर्मेंस से सम्मानित किया था। उन्होंने टेलीविजन सीरीज़ में औरत हूं (2005) में भूमिका के साथ अभिनय की शुरुआत की। क़मर को आखिरी बार ARY Digital के कोर्टरूम ड्रामा Chehh (2019) में मन्नत के रूप में मुख्य भूमिका निभाते हुए देखा गया था।
## कैरियर

अपने कैरियर की शुरुआत टीवी श्रृंखला में *मैं औरत हूँ *.से की और इसके लिए पीटीवी का सर्वश्रेष्ठ टीवी अभिनेत्री का पुरस्कार प्राप्त किया

बॉलीवुड फ़िल्म निर्माता दिनेश विजान व भूषण कुमार की  फ़िल्म *[[हिंदी मीडियम (फ़िल्म)|हिंदी मीडियम]]* में पाकिस्तानी अभिनेत्री सबा क़मर भारतीय अभिनेता इरफ़ान ख़ान के साथ हैं। फ़िल्म 'मंटो' में नूर का किरदार निभाने के लिए प्रशंसा बटोर चुकीं अभिनेत्री की इस फ़िल्म का निर्देशन साकेत चौधरी निर्देशित कर रहे हैं।

## इन्हें भी देखें
* माहिरा ख़ान
* सोन्या जहान
* मेहविश हयात
* मोमिना इकबाल
* क़ंदील बलोच

## सन्दर्भ

## बाहरी कड़ियाँ
* 
* SABA QAMAR DANCE BAGHI  Pakistani Drama

श्रेणी:पाकिस्तानी अभिनेत्री
श्रेणी:1984 में जन्मे लोग
श्रेणी:जीवित लोग
श्रेणी:हिन्दी अभिनेत्री
अमीना शेख

**आमिना शेख** (उर्दू: آمنہ شیخ; जन्म: 29 अगस्त 1981) एक पाकिस्तानी अभिनेत्री और पूर्व मॉडल हैं। उन्होंने मुख्य रूप से उर्दू टेलीविजन धारावाहिकों और फिल्मों में अभिनय किया है तथा उन्हें उनके कार्य के लिए कई लक्स स्टाइल अवार्ड्स (Lux Style Awards) से सम्मानित किया जा चुका है।

## प्रारंभिक जीवन और करियर
आमिना का जन्म न्यूयॉर्क शहर में हुआ था, और उनका पालन-पोषण कराची तथा रियाद में हुआ। उन्होंने अपने करियर की शुरुआत फैशन मॉडलिंग से की थी। इस दौरान उन्होंने कई ब्रांडों के लिए काम किया और पाकिस्तान में फ्रांसीसी ब्यूटी ब्रांड लॉरियल (L'Oreal Paris) की आधिकारिक प्रवक्ता (Spokesperson) नियुक्त की गईं।

## अभिनय करियर
### टेलीविजन
मॉडलिंग के बाद आमिना ने टेलीविजन अभिनय की ओर रुख किया। धारावाहिक 'मात', 'उड़ान', और 'मेरा साईं' में उनके कार्य को आलोचकों द्वारा सराहा गया। मातृत्व अवकाश के कारण कुछ समय तक अभिनय से दूर रहने के बाद, उन्होंने 2025 में ड्रामा 'केस नंबर 9' (Case No. 9) के माध्यम से टेलीविजन पर वापसी की।

### फिल्म
2014 में उन्होंने एक्शन-थ्रिलर फिल्म 'ऑपरेशन 021' (Operation 021) में अभिनय किया। 2018 में प्रदर्शित उनकी फिल्म 'केक' (Cake) को व्यावसायिक सफलता प्राप्त हुई और इसके लिए उन्हें आलोचनात्मक प्रशंसा मिली।

## व्यक्तिगत जीवन
आमिना शेख ने 2005 में पाकिस्तानी अभिनेता मोहिब मिर्ज़ा से विवाह किया था। 2019 में दोनों का तलाक हो गया। अगस्त 2020 में, उन्होंने उमर फारूकी के साथ अपने दूसरे विवाह की पुष्टि की।

## पुरस्कार और नामांकन
* नामांकित - सर्वश्रेष्ठ अभिनेत्री, लक्स स्टाइल अवार्ड्स 2019
* विजेता - सर्वश्रेष्ठ टीवी अभिनेत्री (विभिन्न वर्ष)

## सन्दर्भ

## बाहरी कड़ियाँ
* 
* विकिडाटा पर आमिना शेख

श्रेणी:1981 में जन्मे लोग
श्रेणी:जीवित लोग
श्रेणी:पाकिस्तानी टेलीविजन अभिनेत्रियाँ
श्रेणी:पाकिस्तानी फिल्म अभिनेत्रियाँ
श्रेणी:पाकिस्तानी महिला मॉडल
श्रेणी:न्यूयॉर्क शहर के लोग
मावरा हुसैन

**मावरा हुसैन** (, ) पाकिस्तानी अभिनेत्री और मॉडल हैं।

## जीवन
इनका जन्म कराची में 28 सितम्बर 1992 को हुआ था। इनका परिवार बाद में इस्लामाबाद आ गया और वहीं इनका लालन-पालन हुआ। यहीं अपने भाई और बहन के साथ इन्होंने अपनी पढ़ाई शुरू की। इन्होंने सातवीं कक्षा के दौरान अपने नाम की वर्तनी "Hussain" से "Hocane" कर दी। हालांकि इनके नाम का उच्चारण "हुसैन" ही है। विद्यालय की पढ़ाई पूरी होने के बाद इन्होंने इस्लामाबाद के बहरिया कॉलेज में प्रवेश लिया।

## अभिनय
### 2011-2015
धारावाहिकों में काम मिलने से पहले इन्होंने थियेटर में अभिनय किया था। बाद में अरे म्यूजिक में वीजे के रूप में काम करने लगीं। इसके बाद इन्होंने पाकिस्तानी धारावाहिकों में काम करना शुरू किया। इन धारावाहिकों में आहिस्ता आहिस्ता, एक तमन्ना लहसील सी और निखर गए गुलाब सारे आदि हैं।

### 2016-वर्तमान
5 फरवरी 2016 में इनकी पहली फिल्म सनम तेरी कसम प्रदर्शित हुई थी। इस फिल्म में इन्होंने हर्षवर्धन राणे के साथ काम किया था। इस फिल्म को मिली जुली प्रतिक्रिया मिली थी।

## सन्दर्भ

## बाहरी कड़ियाँ

श्रेणी:जीवित लोग
श्रेणी:1992 में जन्मे लोग
श्रेणी:पाकिस्तानी अभिनेत्री
श्रेणी:कराची के लोग
सारा लॉरेन

**सारा लॉरेन** Sara Loren (Urdu: ساره لورين‎; सारा लॉरेन का जन्म 11 दिसंबर 1985 को में कुवैत में हुआ था। सारा का असली नाम **मोना लीजा हुसैन** है। पिता की मौत के बाद सारा का पूरा परिवार पाकिस्तान आ गया। यहाँ आकर उन्होंने मॉडलिंग शुरू कर दी। सारा को मॉडलिंग के अलावा लिखने का और पेंटिंग का बहुत शौक है।

## करियर
सारा ने अपने करियर की शुरुआत पूजा भट्ट की रोमांटिक थ्रिलर फिल्म कजरारे से भारतीय सिनेमा जगत में कदम रखा था। इस फिल्म में उनके अपोजिट हिमेश रेशमियां नजर आये थे। उसके बाद वह फिल्म मर्डर 3 में रणदीप हुड्डा और अदिति राव हैदरी के अपोजिट नजर आई। इस फिल्म में उन्होंने बेहद कामुकता वाली भूमिका अदा की थी। वह जल्द ही फिल्म इसक क्लिक में नजर आने वाली है।

## इन्हें भी देखें
* वीना मलिक
* नादिया अली
* रमीना अशफाक

## सन्दर्भ

## बाहरी कड़ियाँ
* 

श्रेणी:फ़िल्म अभिनेत्री
श्रेणी:1985 में जन्मे लोग
सोहाय अली

**सोहाय अली अब्रो** ( ) पाकिस्तानी अभिनेत्री, नृत्यकी और मॉडल हैं जो पाकिस्तानी टेलीविजन और फ़िल्मों में अभिनय करती हैं। उन्हें जियो न्यूज़ के *सात परदों में* (2012), हम टीवी के *तन्हाई* (2013), *खोया खोया चाँद* (2013), *रिश्ते कुछ अधूरे से* (2013) और एआरवाई डिजिटल के धारावाहिक ''प्यारे अफजल'' (2014) के लिए जानी जाती हैं।
## सन्दर्भ

श्रेणी:1994 में जन्मे लोग
श्रेणी:पाकिस्तानी अभिनेत्री
इमान अली

उर्दू फिल्मों में काम करने वाली इमान ने 2007 में अंतरराष्ट्रीय स्तर पर सुर्खियां बटोरने वाली फिल्म ‘खुदा के लिए’ से करियर की शुरुआत की। इमान सोशल ड्रामा फिल्म ‘बोल’ में भी नज़र आ चुकी हैं।

## सन्दर्भ

श्रेणी:पाकिस्तानी अभिनेत्री
आयशा उमर

**आयशा उमर** एक्ट्रेस होने के साथ ही मॉडल और सिंगर भी हैं।
बुलबुले फिल्म में खूबसूरत, लेडिज पार्क में नताशा, जिंदगी गुलजार है में सारा, तन्हाई में आरजू, दिल अपना और प्रीत पराई में अलीना बनकर आयशा छा गई। उन्होंने ‘चलते चलते’ और ‘खामोशी’ नाम के दो गाने 2012 में रिलीज़ किए, जिन्हें पाकिस्तान में खूब पसंद किया गया।
## इन्हें भी देखें
* मेहविश हयात
* इमान अली

## सन्दर्भ

श्रेणी:पाकिस्तान के लोग
कुंवारी नदी

**कुंवारी नदी** (Kunwari River) या **क्वारी नदी** (Kwari River) भारत के मध्य प्रदेश राज्य के श्योपुर, मुरैना और भिंड ज़िलों में बहने वाली एक नदी है। यह पूर्व में चम्बल नदी के सामान्तर बहती हुई उत्तर प्रदेश के इटावा ज़िले में सिन्ध नदी की एक उपनदी है, जो स्वयं यमुना नदी की उपनदी है।

## विवरण
इस नदी का सम्बन्ध महाभारत के समय से है सिंध नदी से उदगम कि वजह से इसे सिंध के बेटी के रूप मे मना जाता है और जिस जगह पर ये रहती थी उस जगह को सिंडोस गांव के नाम से जाना जाता था और ये गांव आज भी इटावा जिले के चकरनगर तहसील मे स्थित है। कुँवारी नदी को सिंडोस गांव मे एक देवी की तरह मानते हैं नदी के दोनों तरफ मन को लुभाने वाले जंगल हैं. कुँवारी नदी के किनारे सिंडोस गांव मे कई मदिर जैसे पारड़ी बाबा, घटवई बाबा, तथा कोरणा वाले महाराज जी प्रमुख हैं तथा इनमे सबसे प्रमुख मंदिर कुंवारी नदी के पुल के पास स्थिति हनुमान मंदिर है यह मंदिर इसलिए और भी ख़ास इसलिए है कि यहाँ हर वर्ष जनवरी माह मे मेला लगता है जिसमे बहुत तरह कि प्रतियोगिताये होती हैं जिनमे कुश्ती और नाव प्रतियोगिता प्रमुख हैं। कुआँरी नदी के दोनों तरफ फूल और सब्जी की खेती बहुत बड़ी मात्रा मे होती है आज कई गांव कुँवारी नदी के जल कि वजह से अपनी जीविका चला रहे हैं नदी का पानी बहुत ही मीठा और पीने योग्य है जो फूल और सब्जी की खेती के लिए बहुत उपयोगी है।

## इन्हें भी देखें
* श्योपुर ज़िला
* मुरैना ज़िला
* भिंड ज़िला
* सिन्ध नदी (मध्य प्रदेश)

## सन्दर्भ

श्रेणी:मध्य प्रदेश की नदियाँ
श्रेणी:उत्तर प्रदेश की नदियाँ
श्रेणी:यमुना नदी की उपनदियाँ
श्रेणी:श्योपुर ज़िला
श्रेणी:मुरैना ज़िला
श्रेणी:भिंड ज़िला
मेहरीन राहील

**मेहरीन राहील** (उर्दू/) पाकिस्तानी मॉडल, अभिनेत्री, और अपनी पारिवारिक कंपनी आर विजन की प्रबंध निदेशक हैं। वो पाकिस्तानी फ़िल्मों और धारावाहिकों में भी अभिनय करती हैं।
## सन्दर्भ

श्रेणी:पाकिस्तानी अभिनेत्री
टोन्स नदी

:*मध्य प्रदेश में टोंस नामक नदी के लिए [[तमसा नदी]] का लेख देखें*

**टोंस नदी** भारत के मध्य प्रदेश और उत्तर प्रदेश राज्यों में बहने वाली एक नदी है। यह [सहायक नदी है[http://www.treknraft.com/adventure_tour_india/lower_tons_river_expedition.htm Tons] </ref>
टोंस नदी उत्तर प्रदेश,मध्य प्रदेश में बहने वाली एक नदी है जो गंगा की एक उपनदी (सहायक नदी) है

== विवरण ==
टोन्स [उत्तराखण्ड के गढ़वाल मण्डल के उत्तरकाशी ज़िले के बंदरपूंछ पर्वत के उत्तरी डाल पर स्वर्गारोहिनी ग्लेशियर से निकलने वाली सूपिन नदी तथा हिमाचल के डोगरा क्वार से निकलने वाली रूपी नदी के मिलने से बनती है जो कुछ दूरी तक तमसा के नाम से जानी जाती है उत्तराखंड और हिमाचल के बीच 148 किलोमीटर तक का बॉर्डर बहते हुए बॉर्डर बनाने वाली टोंस नदी कालसी में यमुना नदी में मिल जाती है धातव्य है 257 ई.पूर्व का मौर्य सम्राट अशोक का शिलालेख इसी कालसी में स्थित है जोकि यमुना और अमलावा नदियों के संगम पर स्थित है और तथा कालसी में यमुना नदी में मिलती है। त्यूणी में इस नदी का संगम पब्बर नदी से होता है जो कि हिमाचल के रोहड़ू से होते हुए त्यूणी में आकर टोंस में मिल जाती है मोरी से त्यूनी तक टोंस नदी में राफ्टिंग होती है। टोंस नदी के किनारे ऐसे कई गांव हैं जहां अभी भी उत्तराखंड की लोक संस्कृति अपने मूल रूप में बची हुई है। गोरछा एक ऐसा ही गांव है। टोंस एवं यमुना नदियों के बीच का संपूर्ण क्षेत्र महाभारत की किंवदन्तियों से जुड़ा है।

## हर की दून घाटी से निकलने वाली तमसा
यह उत्तराखंड राज्य की एक छोटी सी नदी है जो हर की दून घाटी से निकलकर देहरादून से 56 किलोमीटर दूर कालसी नामक स्थान पर यमुना नदी में मिल जाती है।

### दूसरी धारा

हिमालय से निकलने वाली तमसा नदी का वास्तविक उद्गम  बन्दरपूँछ नामक स्थान में है। शिवालिक की पहाड़ियों से निकलने वाली इस नदी की दूसरी धारा का मुहाना उत्तराखंड के देहरादून में खुलता है। दृश्य रूप में नदी की यह धारा वस्तुतः देहरादून के गुच्छूपानी नाम से प्रसिद्ध स्थान से निकलती है। गुच्छूपानी वस्तुतः तमसा नदी का ही उद्गम स्थल है। यहाँ स्थित लगभग 600 मीटर लंबी गुफा डाकू की गुफा (रॉबर्स केव) के नाम से प्रसिद्ध है। यह गुफा वस्तुतः दो पहाड़ियों के बीच की एक संकीर्ण गुफा है, जिसकी चौड़ाई कहीं तो 10-12 फीट और कहीं 3-4 फिट भी हो जाती है। इसी के बीच से निकलते हुए पानी में उतरकर अत्यंत रमणीय दृश्यावली का अवलोकन करते हुए करीब 600 मीटर की दूरी तय करने के बाद तमसा नदी का उद्गम स्थल देखना अत्यंत आकर्षक तथा संतोष दायक सिद्ध होता है। पहाड़ी के ऊपर से आता हुआ पानी तीन छिद्रों के माध्यम से गुफा में गिरता है और नदी का रूप ले लेता है। इनमें से एक छिद्र बड़ा है और दो छिद्र छोटे हैं। यहीं से निकलकर बहता हुआ यह पानी तमसा नदी का नाम धारण कर लेता है। यहाँ से दक्षिण की ओर कुछ किलोमीटर जाने पर इसी के किनारे देहरादून का दूसरा रमणीय दर्शनीय स्थल टपकेश्वर महादेव-मन्दिर भी है, जहाँ इस नदी के किनारे वाल्मीकि ऋषि का आश्रम होने की याद में वाल्मीकि ऋषि की प्रतिमा भी बनी हुई है।

### परिवर्तित नाम 'आसन'
तमसा यमुना की सहायक नदी है और देहरादून से 56 किलोमीटर दूर कालसी में यमुना से मिलने से पहले दोनों धाराओं के मिले हुए रूप का नाम आसन नदी हो जाता है। कालसी के पास इस नदी पर बैराज भी बन गया है।

## इन्हें भी देखें
* गुच्छूपानी
* डाकू की गुफा
* टपकेश्वर मंदिर

## सन्दर्भ

श्रेणी:भारत की नदियाँ
श्रेणी:उत्तराखण्ड की नदियाँ
श्रेणी:हिमाचल प्रदेश की नदियाँ
अरिज फातिमा

**अरिज फातिमा** (; जन्म 7 नवम्बर 1989 को **अरिबाह फ़ातिमा जाफरी**) अमेरिकी टेलीविजन अभिनेत्री हैं वो उर्दू टेलीविजनों के लिए अभिनय करती हैं।

फातिमा ने अभिनय की शुरूआत जियो टीवी के धारावाहिक *किस दिन मेरा व्याह होवे गा 2* से सन् 2012 में आरम्भ किया। इसकी सफलता के बाद उन्होंने अन्य धारावहिकों *मर जायें तो भी क्या* (2012), *हमनशीं* (2013), *वो* (2013), *किस्से अपना कहें* (2014), *ऐक पल* (2015), *इश्क़ परास्त* (2015), *आप के लिए* (2016) और *यारे बेवफ़ा* (2017) शामिल हैं। दो वर्ष विराम लेने के बाद उन्होंने एआरवाई डिजिटल के पारिवारिक नाटक *हसद* (2019) से पुनः अभिनय आरम्भ किया।

## सन्दर्भ

## बाहरी कड़ियाँ
*
*

श्रेणी:पाकिस्तानी अभिनेत्री
ऐनी जाफरी

**ऐनी जाफरी रहमान** () पाकिस्तानी अभिनेत्री और मॉडल हैं।

## जीवनी
ऐनी ने अपने अभिनय जीवन की शुरूआत विज्ञापन कंपनी से की। बाद में वो पाकिस्तान चली गई और नाटक धारावहिकों में अभिनय करना आरम्भ कर दिया।

उन्होंने आग टीवी के नाटक धारावहिक *ड्रीमर्स* से टेलीविजन पर अभिनय की शुरुआत की। इसके बाद उन्होंने सन् 2011 में नाटक धारावहिक *ज़िप बस चुप रहो* में अभिनय किया जिसका प्रसारण जियो टीवी पर हुआ। सन् 2012 में जाफरी हम टीवी के कार्यक्रम *असीरज़ादी* में अभिनय किया। सन् 2013 में उन्होंने हुमायूँ सईद की फ़िल्म *मैं हूँ शाहिद अफ़रिदी* में अभिनय किया। ऐनी जाफरी ने अनिमेशन धारावाहिक *बुखारा अवेंजर* में जिया नामक पात्र को अपनी आवाज दी। सन् 2017 में उन्होंने हैस्सम हुसैन की फ़िल्म *बालु माही* में उस्मान ख़ालिद बट्ट के साथ अभिनय किया। सन् 2018 में हम टीवी के *तजदीद-ए-वफ़ा* नामक धारावाहिक में अभिनय किया।

अक्टूबर 2022 में यह घोषणा हुई कि वो वेब माला *मंडी* में अभिनय कर रही हैं।

## व्यक्तिगत जीवन
जाफ़री ने 22 फ़रवरी 2014 को फ़ारिस रहमान के साथ विवाह किया।

## सन्दर्भ

श्रेणी:पाकिस्तानी अभिनेत्री
अनुयोग (जैन धर्म)

जैन धर्म में शास्त्रो की कथन पद्धति को अनुयोग कहते हैं। जैनागम चार भागों में विभक्त है, जिन्हें चार **अनुयोग** कहते हैं - प्रथमानुयोग, करणानुयोग, चरणानुयोग और द्रव्यानुयोग। इन चारों में क्रम से कथाएँ व पुराण, कर्म सिद्धान्त व लोक विभाग, जीव का आचार-विचार और चेतनाचेतन द्रव्यों का स्वरूप व तत्त्वों का निर्देश है। इसके अतिरिक्त वस्तु का कथन करने में जिन अधिकारों की आवश्यकता होती है उन्हें अनुयोगद्वार कहते हैं।

***प्रथमानुयोग** : इसमें संयोगाधीन कथन की मुख्यता होती है। इसमें ६३ शलाका पुरूषों का चरित्र, उनकी जीवनी तथा महापुरुषों की कथाएं होती हैं इसको पढ़ने से समता आती है
***करणानुयोग**: इसमें गणितीय तथा सूक्ष्म कथन की मुख्यता होती है। इसकी विषय वस्तु ३ लोक तथा कर्म व्यवस्था है। इसको पढ़ने से संवेग प्रकट होता है।
***चरणानुयोग** : इसमें उपदेशात्मक कथन की होती है तथा इसमें श्रावक व मुनिराज को करने योग्य कार्य, उनके कर्तव्य व्रतादिक, भक्ष्य अभक्ष्य मर्यादा इत्यादि का होता है। इसको पढ़ने प्रशम जागता है।
***द्रव्यानुयोग** : इसमें निश्चय कथन की प्रमुखता होती है। यद्यपि इसमें निश्चय व व्यवहार कथन दोनों हैं तथापि इसमें शुद्ध कथन की प्रमुखता होती है। इसका प्रतिपाद्य विषय है सात तत्त्व, ६ द्रव्य, ९ पदार्थ लेश्या, मार्गणा, गुणस्थान आदि।

चारों ही अनुयोग वीतरागता पोषक तथा मोक्षमार्ग के पथ प्रदर्शक हैं ये भिन्नता सिर्फ कथन पद्धति की अपेक्षा से है, मूल उद्देश्य तो सबका एक ही है। ध्यातव्य है कि अनुयोगों में करणानुयोग के शामिल होने के कारण ही जैन संस्कृति में गणित के अध्ययन की गणित के अध्ययन और अनुशीलन की विशेष प्रवृति देखने को मिलती है।

## इन्हें भी देखें
* आगम (जैन)
* अनुयोग (बौद्ध धर्म)
* अनुयोगद्वार सूत्र

## बाहरी कड़ियाँ
*अनुयोग

श्रेणी:जैन धर्म
अनुयोग (बौद्ध धर्म)

तिब्बती बौद्धधर्म के सन्दर्भ में, **अनुयोग** तीन आन्तरिक तन्त्रों (महायोग, अनुयोग और अतियोग) में से दूसरा तन्त्र है।

## इन्हें भी देखें
* अनुयोग (जैन धर्म)

श्रेणी:बौद्ध धर्म
यतिवृषभ

**यतिवृषभ** एक भारतीय गणितज्ञ एवं जैन मुनि थे। उनका जीवनकाल ६ठी शताब्दी के लगभग माना जाता है (सम्भवतः ५०० ई से ५७० ई)।
नागहस्तिन और मंक्सु उनके गुरु थे। 

## कृतियाँ
यतिवृषभ जी ने जैन परम्पराओं की व्याख्या करते हुए प्राकृत अनेक ग्रन्थों का संकलन किया। **[[तिलोयपन्नति]]** नामक ग्रन्थ इनमें से एक है जिसमें ब्रह्माण्ड और उसके भागों का विवरण दिया गया है। यह ग्रन्थ भारतीय विज्ञान के इतिहासकारों के लिए महत्व का है क्योंकि इसमें जैन गणित की पुरानी कृतियों तथा नौवीं और बाद की शताब्दियों में रचित ग्रंथों के बीच विकास की कड़ियाँ विद्यमान हैं। तिलोयपन्नति, जैन धर्म और दर्शन के दृष्टिकोण से ब्रह्माण्ड विज्ञान का वर्णन करती है। इसमें कार्य, दूरी और समय के मापन के लिए विभिन्न इकाइयाँ भी दी गयीं हैं।  इस ग्रन्थ में अनन्त के बारे में विभिन्न अवधारणाओं का प्रतिपादन किया गया है। उनके इस ग्रन्थ में ब्रह्माण्ड के मापन से सम्बन्धित अनेक संख्यात्मक मान दिये गये हैं। उदाहरण के लिये, वृत्ताकार जम्बूद्वीप का व्यास 100,000 योजन दिया गया है और इसकी परिधि 316,227 योजन, 3 क्रोस (कोस), 128 दण्ड, 13 अंगुल, 5 यव, 1 यूका, 1 ऋक्षा, 6 कर्मभूमिवालग्र, 7 मध्यभोगभूमिवालग्र, 5 उत्तमभोगभूमिवालग्र, 1 रथरेणु, 3 त्रसरेणु, 2 सन्नासन्न, और 3 अवसन्सन्न दिया गया है।

## सन्दर्भ

श्रेणी:भारतीय गणितज्ञ
कपालेश्वर मंदिर

**कपालेश्वर मंदिर **यह शिव मंदिर प्रकृति की सुरम्य गोद में उत्तर प्रदेश के नगर डेरापुर, कानपुर देहात के दक्षिण दिशा में प्रवाहित होने वाली सेंगुर नदी के उत्तर - पूर्व दिशा में स्थित जंगल के 100 फ़ीट ऊँचे टीले पर बना हुआ है।  श्री कपालेश्वर मंदिर के निर्माता पंडित कनोजी लाल मिश्र असिस्टेंट कमिश्नर को स्वप्न में इस मंदिर के निर्माण तथा समाधि को यथावत रखने का आदेश हुआ उन्होंने तुरंत पेन्शन लेकर मंदिर का निर्माण 1894  में करा दिया किंतु उनकी मृत्यु मंदिर निर्माण पूर्ण होने से पहले हो गयी जिसकी पूर्ति उनके सृपुत्र पंडित शिव कुमार मिश्र ने की। अपनी  मृत्यु तिथि ज्ञात होने के कारण वह मंदिर का निर्माण शीघ चाहते थे शीघता के कारण मंदिर का मठ छोटा हो गया। अस्तु इसी मठ के ऊपर दूसरा मठ बनाया गया। प्रत्येक सावन के माह में भक्तो की अपार भीड़ होती है यह मंदिर आस पास के नगरों में भी आस्था का केंद्र है। मंदिर का रख रखाव सरवराकर करुणेश नारायण मिश्र के द्वारा किया जाता है 

## स्थिति
यह मंदिर डेरापुर नगर के उत्तर- पूर्व में सेंगुर नदी के बायीं ओर स्थित सुरम्य जंगल में स्थित 100 फ़ीट ऊँचे टीले पर बना है। मंदिर डेरापुर -रूरा रोड पर लगभग एक किलोमीटर दूर बने विद्युत् घर की पूर्व दिशा में 500 मीटर की दूरी पर स्थिति है। 

## नामकरण

इस मंदिर के नामकरण का अपना एक अलग ही महत्व रखता है। इस मंदिर का निर्माण दैव स्वप्न के पश्चात् किया गया। इस स्वप्न में यह आदेशित किया गया कि जंगल के सबसे ऊँचे टीले में भूमि के अंदर समाधि के ऊपर शिवलिंग स्थापित है इसी के ऊपर मंदिर का निर्माण कराया जाय। इस प्रकार इस मंदिर का नाम कपालेश्वर महादेव रखा गया। कपालेश्वर महादेव में लोगों की अपार श्रद्धा है। श्रद्धालु कहते हैं कि पील पाँव / (पैर का फाइलेरिया ) का मरीज इस मंदिर में आकर दर्शन करता है तो वह स्वस्थ होकर पहलवान की तरह लौटता है। इस लिए भक्त लोग इस मंदिर को पील पहलवान का मंदिर भी कहते हैं। 

## यातायात
इस मंदिर का निकटतम रेलवे स्टेशन रूरा 13 किलोमीटर दूर उत्तर दिशा में है। रूरा रेलवे स्टेशन उत्तर मध्य रेलवे का मुख्य स्टेशन है। यहां एक्सप्रेस और सुपर फ़ास्ट गाड़ियां भी ठहरती हैं। रूरा से इस मंदिर तक पहुँचने के लिए बस एवम टैक्सी उपलब्ध रहती हैं। राजमार्ग आगरा -कानपुर पर स्थित मुंगीसापुर से टैक्सी द्वारा इस मंदिर तक पहुंच जा सकता है। मुंगीसापुर से इस मंदिर की दूरी लगभग 10 किलोमीटर है। 

## मेला
महाशिवरात्रि एवम श्रावण के महीने में प्रत्येक सोमवार को मेले का आयोजन होता है। 

## चित्र वीथी

File:Kapaleshwr Temple (North view).jpg|कपालेश्वर मंदिर (North view)
File:Kapaleshwar Temple (west view).jpg|कपालेश्वर मंदिर (west view)

कपालेश्वर मंदिर (spacial view)
File:kapaleshwar Trmp

## सन्दर्भ

श्रेणी:भारत में मंदिर
श्रेणी:शिव मंदिर
श्रेणी:मन्दिर
नरसिंह पंचम यादव

**नरसिंह यादव** (जन्म : 6 अगस्त 1989) एक भारतीय पहलवान हैं। इन्होंने 2010 कॉमनवेल्थ गेम्स में पुरुषों के 74 किलोग्राम भारवर्ग में फ्रीस्टाइल कुश्ती में स्वर्ण पदक जीता था।

## व्यक्तिगत जीवन और परिवार
नरसिंह यादव पूर्वी उत्तर प्रदेश के पंचम यादव और भुलना देवी के बेटे हैं। नरसिंह और उनके भाई विनोद दोनों अपने पिता पंचम, मुंबई में एक दूध वितरक, के साथ रहते थे जबकि उनकी मां वाराणसी जिले के नीमा गांव में रहकर अपने 2 बीघा जमीन पर खेती की देख भाल करती थीं। दोनों भाई पहलवान बने। यादव 13 वर्ष की उम्र से ही प्रशिक्षण ले रहे हैं और वर्तमान में मुंबई में उपनगरीय इलाके जोगेश्वरी में रहते हैं। नरसिंह महाराष्ट्र सरकार में डीएसपी भी हैं।

## करियर
## सम्मान और पुरस्कार
## विवाद
## सन्दर्भ
श्रेणी:भारत के ओलंपिक खिलाड़ी
श्रेणी:वाराणसी के लोग
श्रेणी:उत्तर प्रदेश के लोग
श्रेणी:1989 में जन्मे लोग
श्रेणी:मुंबई के लोग
श्रेणी:भारतीय पहलवान
श्रेणी:2010 राष्ट्रमण्डल खेलों में भारत के स्वर्ण पदक विजेता खिलाड़ी
श्रेणी:2016 ओलम्पिक में भारत के खिलाड़ी
श्रेणी:जीवित लोग
प्रमिला जयपाल

**प्रमिला जयपाल** (जन्म: 21 सितम्बर 1965) वे भारतीय मूल की अमेरिकी राजनीतिज्ञ है तथा वांशिगठन के सातवीँ संसदीय सीट से सीनेटर है।

## सन्दर्भ

श्रेणी:जीवित लोग
श्रेणी:1965 में जन्मे लोग
श्रेणी:भारतीय मूल के अमेरिकी
श्रेणी:अमेरिका के लोग
बॅल्मॉरल कासल

**बॅल्मॉरल कासल**(अन्य वर्तनी:**बैल्मॉरल कासल**, **बैल्मोरल कासल**) (, ब्रिटिश उच्चारण:*बॅल़्मॉरल् खास्ल्*), एबरडीनशायर के रॉयल डीसाईड में स्थित एक हवेली-नुमा भवन है। यह एबरडीनशायर, स्कॉटलैंड में क्रैथी नामक गाँव के निकट स्थित है। यह बैलाटर से ६.२ मील पश्चिम में अवस्थित है। यह महल सन् १८५२ से ही ब्रिटिश शाही परिवार के शाही निवासों में से एक रहा है, जब राजकुमार ऐल्बर्ट, विक्टोरिया के पति, द्वारा प्राथमिक क़िला समेत इस पूरी संपदा को निजी तौर पर खरीद लिया गया था। यह महल, राजपरिवार की निजी संपत्ति है, बकिंघम पैलस जैसे अन्य महलों की तरह राजमुकुट की संपत्ति नहीं है।

इस संपदा की खरीद की तुरंत बाद ऐसा आभास किया गया की, तत्कालीन हवेली, राजपरिवार के आवास-योग्य आकार की नहीं थी। अतः वर्त्तमान कासल के निर्माण को शीघ्र ही आढ़त किया गया। इस निर्माणकार्य के वास्तुकार, एबरडीन के विलियम स्मिथ थे, हालाँकि उनकी प्राथमिक नक़्शे में अल्बर्ट ने कुछ परिवर्तन भी फ़रामोश किये थे। यह महल स्कॉट्स बैरोनियाई वास्तुशैली की बेहतरीन मिसाल है और इसे हिस्टोरिक स्कॉटलैंड द्वारा "A"-सूचित भवनों की श्रेणी में गिना जाता है। नवीनतम महल पर निर्माणकार्य, १८५६ में पूर्ण हुआ तथा कुछ समय पश्चात् पुराने महल को ध्वस्त कर दिया गया।

इस महल में राजपरिवार के आगामी सदस्यों द्वारा अनेक सुधार व परिवर्तन और योगदान जोड़े गए। आज यह संपदा कुल ५०,००० एकड़ के क्षेत्रफल की भूमि पर फैली हुई है। यह एक कार्यशील एस्टेट है और इसमें महल के अलावा खेत और जंगलों समेत पथरीले वीराने और दलदल भी है। साथ ही इसमें प्रबंधित व पोषित घोड़ों, मवेशियों और हिरणों को भी पाला जाता है।

## संरचना

## इतिहास

## इन्हें भी देखें
*बकिंघम पैलेस
*होलीरूड पैलेस
*विंडसर कासल
*ब्रिटेन के राजकीय निवास

## सन्दर्भ

## बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
जॉली एलएलबी २

***द स्टेट बनाम जॉली एलएलबी २ *** या केवल ***जॉली एलएलबी २*** एक भारतीय हिंदी हास्य फिल्म है जिसका लेखन तथा निर्देशन सुभाष कपूर ने किया है। इसमें मुख्य भूमिका में अक्षय कुमार, हुमा कुरेशी, अन्नू कपूर, कुमुद म‍िश्रा तथा सौरभ शुक्ला हैं। यह फ़िल्म २०१३ में आई *[[जॉली एलएलबी]]* का सीक्वल है। यह फ़िल्म एक व्यंग्यात्मक कोर्टरुम ड्रामा है, जो कि भारतीय कानूनी प्रणाली और आम आदमी पर न्यायिक प्रणाली के पड़े प्रभाव पर कटाक्ष करती है। यह १० फरवरी २०१७ को सिनेमाघरों में प्रदर्शित हुई।

## चलचित्र कथावस्तु
## पात्र
* अक्षय कुमार - जगदीश्वर मिश्रा (जॉली)
* हुमा कुरेशी - पुष्पा पांडे 
* सौरभ शुक्ला - जस्टिस सुंदरलाल त्रिपाठी 
* अन्नू कपूर - प्रमोद माथुर 
* मानव कौल - इक़बाल क़ासिम 
* कुमुद म‍िश्रा - सूर्यवीर सिंह
* इनामुलहक - इक़बाल क़ादरी 
* सयानी गुप्ता - हिना सिद्दीकी 
* अरशद वारसी - जगदीश त्यागी उर्फ़ जॉली (कैमियो)

## आलोचना
### भारतीय न्यायिक प्रणाली का चित्रण
फिल्म के शीर्षक और भारतीय कानूनी व्यवस्था के चित्रण पर विवाद हुआ। एडवोकेट अजयकुमार वाघमारे ने एलएलबी शब्द को हटाने के लिए बॉम्बे हाईकोर्ट में एक मामला दायर किया और कहा कि इस शब्द का इस्तेमाल भारतीय कानूनी प्रणाली का अपमान करने के लिए एक "जानबूझकर किया गया प्रयास" है। बॉम्बे हाई कोर्ट ने फिल्म की सामग्री की जांच के लिए एक 3 सदस्यीय समिति नियुक्त की। भारत के उच्चतम न्यायालय ने फिल्म की समीक्षा के लिए मुख्य न्यायाधीश जे.एस. खेहर और जस्टिस एन. वी. रमना और डी. वा. चन्द्रचुड से मिलकर 3 सदस्यीय पैनल को भी नियुक्त किया।

### बाटा से मुकदमा
फिल्म के ट्रेलर ने बाटा शूज़, एक जूता ब्रांड के लिए एक बेतरतीब संदर्भ दिखाया। बाटा इंडिया की तरफ से कोछर एंड कंपनी ने टिप्पणी के लिए फिल्म निर्माताओं को एक कानूनी नोटिस जारी कर 3 करोड़ (यूएस $ 470,000) का मुकदमा दायर किया था। केन्द्रीय फिल्म प्रमाणन बोर्ड ने दायर मुकदमे के संबंध में ब्रांड के संदर्भ को फ़िल्म में से संपादित किया था।

### प्रतिबंध
पाकिस्तान में फिल्म पर प्रतिबंध लगा दिया गया है, पाकिस्तान के केंद्रीय बोर्ड ऑफ सेंसर ने जम्मू और कश्मीर के आतंकवाद के मुद्दों से संबंधित कुछ दृश्यों पर आपत्ति जताई है।

## संगीत
फ़िल्म के संगीतकार मंज म्यूज़िक, मीत ब्रदर्स, चिरंतन भट्ट, विशाल खुराना हैं। फ़िल्म के गीत शब्बीर अहमद, जुनैद वसी, मंज म्यूज़िक एवं रफ़्तार ने लिखे हैं। संगीत अधिकारों का अधिग्रहण टी-सीरीज़ ने किया है। फ़िल्म की सम्पूर्ण एल्बम जिसमें ४ गाने हैं, १३ जनवरी २०१७ को रिलीज़ की गयी।

## सन्दर्भ

## बाहरी कड़ियाँ
* 
* 

श्रेणी:2017 की फ़िल्में
सैंड्रिंघम हाउस

**सैंड्रिंघम हाउस**, नॉर्फ़ोक, इंग्लैंड में, सैंड्रिंघम गाँव के पास स्थित एक मुल्की मकान है। यह संपत्ति कुल २०,००० एकर की ज़मीन पर फैली हुई है, और रानी एलिज़ाबेथ द्वी॰ की निजी संपत्ति है, नाकि अन्य महलों की तरह राजमुकुट की। यह प्राकृतिक सौंदर्य से भरपूर नॉर्फ़ोक कोस्ट इलाके में रॉयल सैंड्रिंघम एस्टेट में स्थित है।

## इतिहास
यह स्थल एलिज़ाबेथन युग से ही अधिग्रहित है, और सन् १७७१ में, वास्तुकार कॉर्निश हेनली ने इस स्थल को साफ़ करवा कर यहाँ पर "सैंड्रिंघम हॉल" नामक एक मकान बनवाया था। तत्पश्चात १९वीं सदी में चार्ल्स स्पेंसर कॉवपर द्वारा इसमें कुछ परिवर्तन लाये गए। उनहोंने इसमें एक भव्य ओसारा और वास्तुकार सैमुएल सैंडर्स ट्यूलोन द्वारा डिज़ाइन किये हुए एक संरक्षिका जोड़ा।

१८६२ में इस हॉल को विक्टोरिया द्वारा वेल्स के राजकुमार के निवेदन पर ख़रीदा गया था। वेल्स के राजकुमार(जो बाद में राज एडवर्ड सप्तम बने) ने इस मकान को अपने और उनकी नयी-नवेली दुल्हन, राजकुमारी अलेक्ज़ेंडर के रिहाइश के लिए खरीदवाय था, क्योंकि अलेक्ज़ेंडर को नॉर्फ़ोक का ग्रामीण इलाका, अपने मूल देश डेनमार्क के समान प्रतीत होता था। बहरहाल, इस घर में प्रवेश के दो वर्षों पश्चात्, १८६२ में, यह हॉल छोटा लगने लगा, अतः उनहोंने वास्तुकार ए। जे। हुम्बर्ट को पुराने सैंड्रिंघम हॉल को ध्वस्त कर एक बड़े भवन को बनाने के लिए नियुक्त किया।

यह नया भवन १८७० में कई आधुनिक उपकरणों के साथ तैयार हुआ। यह भवन ब्रिटिश शाही परिवार के चार पीढ़ियों का निवास रहा है। यह भवन हमेशा से ही शाही परवार के पसंदीदा अवकाश-गृह में से एक रहा है, इनमें से विशेषकर राज जॉर्ज पंचम को यहाँ शिकार करना बहुत पसंद हुआ करता था। इतना की उनहोंने सारे घड़ियों को आधा घण्टा आगे करवाने का आदेश दे दिया, ताकि शिकार के लिए अधिक समय मिल सके।

क्योंकि यह संपत्ति राजमुकुटिय संपदा ना होकर, शासक की निजी संपत्ति है, अतः, जब एडवर्ड अष्टम ने सिंघासन का त्याग किया था, तब, यह संपत्ति खुदबखुद उनके उत्तराधिकारी, उनके भाई जॉर्ज षष्ठ के पास नहीं चल गयी थी, उन्हें इस संपत्ति को अपने बड़े भाई से, बाक़ायदा खरीदना पड़ा था।

राजपरिवार के कई लोगों का जन्म इसी मकान में हुआ है, जिनमे, विक्टोरिया, प्रिंसेस रॉयल के दो पुत्र, राजा जॉर्ज पंचम और उनके भाई अल्बर्ट विक्टर, और उनके पोते राज जॉर्ज षष्टम्, डेनमार्क के राजकुमार एलेग्जेंडर, बादमें नॉर्वे के राजा ओलफ पंचम, जोकि एडवर्ड सप्तम के पोते थे, सब का जन्म यहीं हुआ था। इसके अलावा राजकुमारी डायना का जन्म भी इसी महल के निकट पार्क हाउस में हुआ था।

## इन्हें भी देखें
*बकिंघम पैलेस
*होलीरूड पैलेस
*विंडसर कासल
*ब्रिटेन के राजकीय निवास

## बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
श्रेणी:इंग्लैंड के किले व महल
रॉयल लॉज

**रॉयल लॉज**, बर्कशायर, इंग्लैंड में स्थित एक ग्रेड-२ सूचित भवन है। यह विंडसर ग्रेट पार्क में कम्बरलैंड लॉज से आधी मील उत्तर की ओर और विंडसर कासल से 3 मील दक्षिण की ओर स्थित है। यह १९५२ से २००२ तक रानी एलिज़ाबेथ, राजमाता का विंडसर का निवास था, यहाँ पर उन्होंने अपनी मृत्यु तक निवास किया था। वर्ष २००२ से यह राजकुमार एंड्रू, यॉर्क के ड्यूक का आधिकारिक निवास रहा है। 

यह लॉज मूलतः मध्य-सतरहवीं सदी का है। कम-से-कम १६६२ से इस स्थान पर एक भवन होने के प्रमाण हैं। १७५० से यहाँ, रानी ऐनी की शैली का एक मकान हुआ करता था। अपने इतिहास के दौरान इस लॉज को विभिन्न नामों से जाना जाता रहा है: जिनमें लोअर लॉज, ग्रेट लॉज, और डेयरी लॉज जैसे नाम शामिल हैं। कम्बरलैंड लॉज के पुनःनिर्माण के दौरान जॉर्ज पंचम ने इस भवन को एक अस्थायी निवास के रूप में इस्तेमाल किया था। उसके बाद कई मौकों पर इसमें कुछ बदलाव किये गए ताकि शाही परिवार की ज़रूरतों के अनुसार इसे बनायजा सके।

राजा जॉर्ज षष्टम् की १९५२ में मृत्यु के बाद से, राजमाता एलिज़ाबेथ ने २००२ में अपनी मृत्यु तक इसी भवन में अपना जीवन व्यतीत किया। राजमाता की मृत्यु के समय रानी एलिज़ाबेथ द्वितीय भी इनके साथ मौजूद थीं। २००२ में इस भवन को राजमुकुट द्वारा यॉर्क के ड्यूक, प्रिंस एंड्रू को इस भवन को ७५ साल की लीज पर दिया गया था। तब से आज तक, प्रिंस एंड्रू यहीं रहते हैं।

## इन्हें भी देखें
*बकिंघम पैलेस
*होलीरूड पैलेस
*विंडसर कासल
*ब्रिटेन के राजकीय निवास

## बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
केन्सिंग्टन पैलस

**केन्सिंग्टन पैलेस**, लंदन के केन्सिंग्टन और चेल्सी के शाही बरो में स्थिति एक शाही निवास है। यह महल, १७वी सदी से ही ब्रिटिश शाही परिवार का निवास रहा है। यह वर्त्तमान समय में कैम्ब्रिज की डचेस और ड्यूक, प्रिंस हैरी, ग्लौकेस्टर की डचेस और ड्यूक, केंट की डचेस और ड्यूक तथा केंट के राजकुमार और राजकुमारी माइकल का आधिकारिक लंदन निवास है। 

आज, इस महल में सीमित सार्वजनिक दर्शन की अनुमति है, और राजकीय कक्ष, आम जनता के दर्शन हेतु खुले हैं, जबकि रिहाइशी क्षेत्र की प्राइवेसी बरकरार राखी गयी है। सार्वजिनक दर्शन हेतु क्षेत्र को हिस्टोरिक रॉयल पैलेसेज नामक एक गैर-सरकारी चैरिटी द्वारा प्रबंधित की जाती है, जबकि शाही गृहवास, शाही परिवार के निजी क्षेत्र की देखरेख करता है।

## इतिहास

## दीर्घ

Image:Galeria de Kensington.jpg| द किंग्स गैलरी (1819)
Image:Victoria and Kensington Palace.jpg|2005 में महल का दृश्य
File:Kensington Palace, May 2012.JPG|2012 में महल का दृश्य
File:Kensington Palace-0770.JPG| 2014
File:Kensington Palace, London 03.JPG|संकएन गार्डन
File:Kensington Palace view.jpg| 
File:Kensington Palace - South View.jpg| दक्षिण से दृश्य
File:South entrace gates to Kensington Palace.jpg|दक्षिणी प्रवेश 
File:Kensington Palace, Kensington Gardens, London, England.jpg| पूर्वी प्रवेश


## इन्हें भी देखें
*बकिंघम पैलेस
*होलीरूड पैलेस
*विंडसर कासल
*ब्रिटेन के राजकीय निवास

## बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
श्रेणी:लंदन के इमारतें और संरचनाएँ
क्लॅरेन्स हाउस

**क्लॅरेंस हाउस** (), लंदन में, वेस्टमिंस्टर शहर के द मॉल क्षेत्र में स्थित एक शाही आवास है। यह भवन, सेंट जेम्स पैलेस से सटा हुआ है, और दोनों एक ही बाघ में स्थित हैं। यह महल १९५३ से २००२ तक, ५० साल के अवधी तक राज माता एलिज़ाबेथ का निवास रहा था। उस समय के बाद से यह भवन राजकुमार चार्ल्स, वेल्स के राजकुमार और कैमिला, कोर्नवॉल की डचेस का आधिकारिक निवास है। यह भवन २००३ से २०११ तक, प्रिंस विलियम का भी आधिकारिक निवास था, जब २०११ में उनका विवाह हो गया। साथ ही प्रिंस हैरी भी २००३ से २०१२ तक यहाँ रहते थे। इस महल को हर गर्मियों में करीब एक महीने के लिए खोला जाता है, आम तौर पर अगस्त के महीने में। इसे १९७० से ग्रेड-१ के भवन का दर्ज प्राप्त है।

इस भवन को वेल्स के राजकुमार का निजी कार्यालय होने की विशेष रूपसे पहचाना जाताहै, और अक्सर "क्लैरेंस हाउस "को "वेल्स के राजकुमार के निजी कार्यालय" के लिए एक उपलक्षण के रूप में उपयोग किया जाता है। पहले, इसके जगह, "सेंट जेम्स पैलेस" के नाम का प्रयोग किया जाता था।

## इतिहास

## इन्हें भी देखें
*प्रिंस ऑफ़ वेल्स
*बकिंघम पैलेस
*होलीरूड पैलेस
*विंडसर कासल
*ब्रिटेन के राजकीय निवास

## सन्दर्भ

## बाहरी कड़ियाँ

*
*www.princeofwales.gov.uk-प्रिंस ऑफ़ वेल्स का आधिकारिक जालस्थल

श्रेणी:ब्रिटेन के महल
श्रेणी:ब्रिटेन के राजकीय निवास
श्रेणी:लंदन की इमारतें और संरचनाएँ
क्रेगोवन लॉज

**क्रेगोवन लॉज**, एबरडीनशायर के बैल्मोरल एस्टेट में, बैल्मॉरल कासल से करीब एक मील की दूरी पर स्थित एक सात-कमरों वाला प्रस्तर-निर्मित बंगला है। मुख्य महल से अधिक ग्राम्य आवेश में होने के कारण, इस भवन को राजकुमार चार्ल्स और राजकुमारी डायना द्वारा अक्सर उपयोग किया जाता था। आजकल इसे महत्वपूर्ण मेहमानों के लिए अतिथिशाला के रूप में उपयोग किया जाता है।

रूसी शाही परिवार के तत्कालीन वरिष्टताम् सदस्य, माइकल अन्द्रीविच रोमानोफ़् ने द्वितीय विश्व युद्ध के समय यहीं निवास किया था। महारानी एलिज़ाबेथ द्वितीय अक्सर अपनी गर्मियाँ यहीं व्यतीत करती हैं। गर्मियों में इस महल में पर्यटकों को सीमित समय के लिए अनुमति दी जाती है।

## इन्हें भी देखें
*बैल्मॉरल कासल
*बकिंघम पैलेस
*होलीरूड पैलेस
*विंडसर कासल
*ब्रिटेन के राजकीय निवास

## सन्दर्भ

## बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
डेल्नाडैम्फ़ लॉज

**डेल्नाडैम्फ़ लॉज**, बैलमॉरल एस्टेट पर बैलमॉरल कासल से आठ मील की दूरी पर उत्तर दिशा में स्थित है। इसे महारानी एलिज़ाबेथ द्वितीय द्वारा 1978 में, एक अनुमानित £७,५०,००० में खरीद गया था।
 यह लॉज ६,७०० एकर की भूमि पर, डॉन नदी के स्रोत पर स्थित है।  इस एस्टेट को इसलिए खरीद गया था क्योंकि बैलमॉरल में ग्राउज के शिकार के लिए शिकार की कमी हो गयी थी। 

इस महल को रानी द्वारा अपने ज्येष्ठ पुत्र राजकुमार चार्ल्स, वेल्स के राजकुमार, और उनकी पहली पत्नी डायना को, उनकी शादी के मौके पर, दिया गया था। परंतु इस भवन को, डायना की नापसंदगी के कारण, नहीं किया गया। इस लॉज पर कभी भी आवास नहीं किया गया था और यह 1987 से वीरान था। बाद में इसकी पेशकश विध्वंस अभ्यास के लिए रॉयल इंगिनीर्स को कर दी गयी।

## इन्हें भी देखें
*बकिंघम पैलेस
*होलीरूड पैलेस
*विंडसर कासल
*ब्रिटेन के राजकीय निवास

## सन्दर्भ

## बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
हाईग्रोव हाउस

**हाईग्रोव हाउस**(), राजकुमार चार्ल्स, वेल्स के राजकुमार और कैमिला, कॉर्नवाल की डचेस का पारिवारिक आवास है। यह इंग्लैंड के ग्लॉस्टर्शायर में स्थित है। इसे १८वीं सदी में बनवाया गया था, और १९८० में कॉर्नवाल की डची द्वारा खरीदे जाने से पहले भी इसके मालिक अनेक बार बदल चुके थे। इस घर में प्रवेश करने के बाद, चार्ल्स ने इस जॉर्जियन शैली का भवन को नवशास्त्रीय शैली में परिवर्तित करवाया। इस भवन औ एस्टेट की देखरेख और प्रबंधन, डची द्वारा किया जाता है। इस खूबसूरत बगीचों से भरे शाही आवास को देखने प्रतिवर्ष औसतन ३०,००० आगंतुक आते हैं। इस घर और इसके बागीचों को चार्ल्स के प्राकृतिक सिद्धान्तों पर चलाया जाता है, और इसपर अनेक टेलिविझ़न कार्यक्रम और किताब भी लिखे जा चुके हैं। चार्ल्स अक्सर यहाँ पर अपने चैरिटी के कार्यक्रम आयोजित करते हैं।

## इन्हें भी देखें
*बकिंघम पैलेस
*होलीरूड पैलेस
*विंडसर कासल
*ब्रिटेन के राजकीय निवास

## सन्दर्भ

## बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
लुइनिवरमॉड

**लुइनिवरमॉड** या **ल्विनिवरमॉड**(वेल्श: Llwynywermwd), वेल्स के कारमार्थेनशायर में स्थित एक एस्टेट है, जोकि कॉर्नवाल की डची के मालिकत्व में आती है। यह संपत्ति कुल १९२ एकर की भूमि पर फैली हुई है। इस संपत्ति के पहले मालिक १३वीं या १४वीं सदी में, ऐनी बोलेन थी। इसे कॉर्नवाल की डची द्वारा 2006 मेंड्यूक के वेल्स में रिहाइश के लिए खरीदा गया था। यह खरीद मार्च 2007 में मुकम्मल हुई। वर्ष 2008 की गर्मियों के समय से ही राजकुमार चार्ल्स और डचेस कैमिला यहां रह रहे हैं।

## इन्हें भी देखें
*बकिंघम पैलेस
*होलीरूड पैलेस
*विंडसर कासल
*ब्रिटेन के राजकीय निवास

## सन्दर्भ

## बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
अहमद जेवेइल

**अहमद हसन जेवेइल**(अरवी:أحمد حسن زويل), ; 26 फरवरी, 1946 – 2 अगस्त, 2016)एक मिस्त्री-अमेरिकन वैज्ञानिक थे। वे विज्ञान क्षेत्र में नोबेल पुरस्कार प्राप्त करने वाले प्रथम अरब वैज्ञानिक थे। वे कैलिफोर्निया इंस्टीट्यूट ऑफ टेक्नोलॉजी में रसायन विज्ञान एवं भौतिक विज्ञान के प्रोफेसर थे। इन्हें वर्ष 1999 का रसायन विज्ञान का नोबेल पुरस्कार फेमटोकेमिस्ट्री के अध्ययन हेतु प्रदान किया गया था। वे अमेरिका के राष्ट्रपति राष्ट्रपति बराक ओबामा के वैज्ञानिक सलाहकार भी रह चुके हैं। उन्हें फेमटोकेमिस्ट्री (FemtoChemistry) का जनक माना जाता है।

## सन्दर्भ

## बाहरी कड़ियाँ
* 
*अहमद जेवेइल, 1946–2016(अँग्रेजी में)
*रॉयल सोसाइटी की घोषणा, 2011 के प्ले मेडल प्राप्तकर्ता(अँग्रेजी में) 
*अल्बर्ट आइंस्टीन विश्व विज्ञान अवार्ड 2006(अँग्रेजी में)

श्रेणी:वैज्ञानिक
श्रेणी:रसायनशास्त्री
श्रेणी:अमेरिकी वैज्ञानिक
श्रेणी:नोबेल पुरस्कार विजेता वैज्ञानिक
श्रेणी:1946 में जन्मे लोग
श्रेणी:२०१६ में निधन
संयुक्त रोजगार परीक्षा

**संयुक्त रोजगार परीक्षा** (अंग्रेज़ी: Joint Employment Test (JET Exam) - जॉइंट एम्प्लॉयमेंट टेस्ट) व्यापार और वाणिज्य मंत्रालय, भारत सरकार अंतर्गत स्वायत्त संस्थान द्वारा संचालित एक प्रतियोगी परीक्षा हैं, जिसके माध्यम से तृतीय श्रेणी की सरकारी नौकरियों के सामानांतर जैसे लेखपाल, लिपिक कर्मचारी इत्यादि हेतु चयन किया जाता हैं।उम्मीदवारों का चयन लिखित परीक्षा और साक्षात्कार के आधार पर किया जाता हैं। 

## शैक्षणिक योग्यता
परीक्षार्थी किसी भी प्रासंगिक विषय में मान्यता प्राप्त विश्वविद्यालय से स्नातक (डिप्लोमा या डिग्री) होनी चाहिए। 
 
## आयु सीमा
सामान्य श्रेणी के उम्मीदवारों की न्यूनतम आयु सीमा २० वर्ष और अधिकतम ३७ वर्ष हैं। आरक्षित जातियों के लिए आयु में छूट सरकार के मानदंडों के अनुसार उपलब्ध हैं।

## जे.ई.टी. लेखपाल परीक्षा पाठ्यक्रम

## इन्हें भी देखें
* भारत की प्रमुख प्रतियोगी परीक्षाएँ
* भारतीय प्रशासनिक सेवा
* लोक सेवा प्रारंभिक परीक्षा
* संघ लोक सेवा आयोग

## सन्दर्भ

## बाहरी कड़ियाँ
* आधिकारिक जालस्थल

श्रेणी:परीक्षा
श्रेणी:प्रतियोगिता परीक्षा
श्रेणी:भारत की प्रयोगी परीक्षाएँ
श्रेणी:रोज़गार
श्रेणी:संगठन
राजस्थान जेईटी/PRE-PG/PhD प्रवेश परीक्षा-2024 का आयोजन 2 जून 2024 को हुआ था। इस परीक्षा के माध्यम से राजस्थान के राज्य कृषि/पशु चिकित्सा विश्वविद्यालयों में विभिन्न यूजी और पीजी डिग्री कार्यक्रमों में प्रवेश मिलता है।
6 जुलाई 2024 को जारी
डम्फ़्रीज़ हाउस

**डम्फ्रीज़ हाउस**, स्कॉटलैंड के ऐरिशायर में स्थित एक मैंशन है। यह एक बड़े एस्टेट में, कमनौक से २ मील पश्चिम के ओर स्थित है। इसे विशेष रूप से औने ओरिजिनल १८वीं सदी के फ़र्नीचर के लिए जाना जाता है। इसे स्कोटियाई धरोहर का एक अभिन्न हिस्सा माना जाता है। इस भवन को एक चैरिटी के विश्वास में रखा गया है, जो इसे एक मेहमाननवाज़ी और विवाह समारोहशाला के रूप में प्रबंधित करती है। यह भवन अप्रैल १९७४ से एक श्रेणी-A सूचित भवन है।

इसा एस्टेट और इसपर स्थित एक पूर्व भवन को पूर्वतः लॉचनॉरिस कहा जाता था, जिसे पूर्वतः लोडन के कौफ़ोर्ड खानदान अपनाया करते थे। मौजूद बंगले कोडम्फ्रीज़ के पाँचवे अर्ल, विलियम डैरिलिम्फ द्वारा १७५० में बनवाया गया था। इसे जॉन ऐडम और रोबर्ट ऐडम ने बनाया था। इसके बेशकीमती ऐतिहासिक फर्नीचर के संग्रह की नीलामी के दर से इसे २००७ में राजकुमार चार्ल्स, वेल्स के राजकुमार के नेतृत्व में एक कन्वेंशन द्वारा इस भवन को इसके पूरे साजो-सामान के साथ खरीद लिया गया था।

## पदनाम
यह घर श्रेणी ए सूचीबद्ध इमारत है, जिसे ऐतिहासिक पर्यावरण स्कॉटलैंड द्वारा "एक असाधारण बढ़िया और अदूषित एडम हवेली" के रूप में वर्णित किया गया है।घर के परिसर को स्कॉटलैंड के उद्यानों और डिजाइन किए गए परिदृश्यों की सूची में शामिल किया गया है, जो कि महत्वपूर्ण उद्यानों और पार्कों की राष्ट्रीय सूची है।

डम्फ्रीज़ हाउस का डिजाइन और निर्माण स्कॉटिश वास्तुकारों जॉन और रॉबर्ट एडम द्वारा 1754 और 1759 के बीच किया गया था, हालांकि घर की शैली जॉन एडम के अन्य कार्यों के अनुरूप है।

## इतिहास
**<big>डम्फ्रीज़ के अर्ल</big>**

1635 में, संपत्ति को विलियम क्रिचटन, 2nd अर्ल ऑफ डमफ्रीज़ (1598-1691) द्वारा क्रॉफ़ोर्ड्स से खरीदा गया था। संपत्ति और शीर्षक, उनकी बेटी के माध्यम से उनके पोते विलियम डेलरिम्पल-क्रिचटन, 5वें अर्ल ऑफ डमफ्रीज़ और 4थ अर्ल ऑफ स्टेयर (1699-1768) को हस्तांतरित कर दिया गया। उन्होंने एडम भाइयों को संपत्ति के लिए एक नया घर डिजाइन करने का काम सौंपा।

## इन्हें भी देखें
*बकिंघम पैलेस
*होलीरूड पैलेस
*विंडसर कासल
*ब्रिटेन के राजकीय निवास

## सन्दर्भ

## बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
बर्कहॉल

**बर्कहॉल** (स्कॉट्स *Birk Hauch*) स्कॉटलैंड के एबरडीनशायर के रॉयल डीसाइड में, ५३,००० एकर के एस्टेट में स्थित एक शाही निवास है। यह म्युइक नदी के किनारे स्थित है। इसे १७१५ में बनाया गया था। इसे १८४९ में बैल्मोरल एस्टेट के एक हिस्से के रूप में राजकुमार एडवर्ड द्वारा ख़रीदा गया था।

## इन्हें भी देखें
*बकिंघम पैलेस
*होलीरूड पैलेस
*विंडसर कासल
*ब्रिटेन के राजकीय निवास

## सन्दर्भ

## बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
टैमरिस्क (सिसिली द्वीप समूह)

**टैमरिस्क** या **टैमरिस्क हाउस**, कॉर्नवाल के तट के आगे, सिसीली द्वीप पर स्थित एक बंगला है, जिसपर मलिकत्व, राजकुमार चार्ल्स, वेल्स के राजकुमार का है।

यह मध्य १९६० -दशक में निर्मित एक ईंट-युक्त घर है। यह सवा एसर की भूमि पर झाऊ या झाबुक के वृक्षों के बीच स्थित है। इसे कभ-कभी राजकुमार के रिश्तेदारों को दिया जाता है। राजकुमार चार्ल्स अक्सर इस द्वीप पर छुट्टियां मनाने आया करते हैं। और इस द्वीप की अधिकांश भूमि कॉर्नवाल की डची के पास है।

## इन्हें भी देखें
*बकिंघम पैलेस
*होलीरूड पैलेस
*विंडसर कासल
*ब्रिटेन के राजकीय निवास

## सन्दर्भ

## बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
2016 ग्रीष्मकालीन ओलम्पिक पदक तालिका

thumb|300px|2016 ग्रीष्मकालीन ओलम्पिक खेलों में विभिन्न देशों की पदक जीतने की उपलब्धियों को दर्शाता एक विश्व मानचित्र।
<br /> '''अनुशीर्षक:''' <br />
'''स्वर्ण''' उन देशों को दर्शाता है जिन्होंने कम से कम एक स्वर्ण पदक जीता है।<br />
'''रजत''' उन देशों को दर्शाता है जिन्होंने कम से कम एक रजत पदक जीता है।<br />
'''कांस्य''' उन देशों को दर्शाता है जिन्होंने कम से कम एक कांस्य पदक जीता है।<br />
'''नीला''' उन देशों को दर्शाता है जिन्होंने कोई भी पदक नहीं जीता है।<br />
'''लाल''' उन देशों/क्षेत्रों को दर्शाता है जिन्होंने इन खेलों में भाग नहीं लिया।

**2016 ग्रीष्मकालीन ओलम्पिक पदक तालिका** 2016 ग्रीष्मकालीन ओलम्पिक खेलों में पदक जीतने वाले देशों की सूची है। इस सूची में वह सभी देश हैं जिन्होंने इस ओलम्पिक में कम से कम एक पदक अवश्य जीता है। कृपया ध्यान दें कि इस सूची में देशों को स्वर्ण पदक जीतने पर उच्च स्थान दिया गया है उसके बाद रजत पदक और फिर कांस्य पदक जीतने को स्थान दिया गया है। उदाहरण के लिए यदि किसी देश ने केवल एक स्वर्ण पदक जीता है तो इस देश को उस देश से ऊपर स्थान मिलेगा जिसने अन्य पदक अधिक संख्या में जीते हैं लेकिन एक भी स्वर्ण पदक नहीं जीता है।

इस तालिका में देश/राओस और कोष्टक में उस देश/राओस का आईओसी कोड दिया गया है। कृपया ध्यान दें कि क्रमांक और स्थान में अन्तर है। क्रमांक केवल एक संख्या है जो क्रमिक रूप से आरम्भ होकर अन्त तक एक-एक कर बढ़ रही है जबकि स्थान इस तालिका में विभिन्न देशों को पदक संख्या के आधार पर दिया गया है। एक से अधिक देश तीनों प्रकार के पदकों का एक सा मेलजोल प्राप्त कर सकते हैं इसलिए ऐसे देशों को एक ही स्थान दिया जाएगा और यह आईओसी कोड के अनुसार क्रमित किए गए हैं।

वियतनाम, कोसोवो, फ़िजी और सिंगापुर ने ओलम्पिक खेलों में पहली बार स्वर्ण पदक जीते। कोसोवो और फ़िजी के यह किसी भी प्रकार के प्रथम पदक भी हैं।

निशानेबाज़ फ़ेहइद अल-दीहानी स्वर्ण पदक जीतने वाले पहले स्वतन्त्र खिलाड़ी बने, यद्यपि इससे पूर्व ओलम्पिक ध्वज तले भी अन्यों द्वारा स्वर्ण पदक जीते गए हैं।

## पदक तालिका
इस तालिका में रैंकिंग अन्तर्राष्ट्रीय ओलम्पिक समिति द्वारा प्रकाशित पदक तालिकाओं की परम्परा के साथ संगत है। प्राथमिक रूप से तालिका किसी राष्ट्र के एथलीटों द्वारा जीते गए स्वर्ण पदकों की संख्या के अनुसार क्रमित है (इस सन्दर्भ में "राष्ट्र" वो है जिसका प्रतिनिधित्व किसी राष्ट्रीय ओलम्पिक समिति द्वारा किया गया है)। इसके पश्चात जीते गए रजत पदकों को तथा फिर कांस्य पदकों की संख्या को महत्त्व दिया गया है। यदि फ़िर भी राष्ट्रों ने एक ही स्थान अर्जित किया है, तो उन्हें एक ही रैंकिंग दी गई है और उन्हें उनके आई॰ओ॰सी॰ कोड के वर्णानुक्रम अनुसार सूचीबद्ध किया गया है।

;कुंजी
 मेज़बान देश (ब्राज़ील)



## इन्हें भी देखें
* २०१६ ग्रीष्मकालीन पैरालम्पिक पदक तालिका

## सन्दर्भ

## बाहरी कड़ियाँ

* अन्तर्राष्ट्रीय ओलम्पिक समिति पर रियो 2016 

श्रेणी:2016 ग्रीष्मकालीन ओलम्पिक
ऐन्मर हॉल

**ऐन्मर हॉल** नॉर्फ़ोक, इंग्लैंडमें स्थित एक ग्राम्य भवन है। यह रानी के आवास, सैंड्रिंघम हाउस से 2 मील पूर्व की ओर स्थित है। इस घर को राजकुमार विलियम, कैम्ब्रिज के ड्यूक और कैथरीन, कैम्ब्रिज की डचेस को अपनी ववाह पर उपहार के रूप में महारानी एलिज़ाबेथ द्वितीय दिया गया था।

वर्त्तमान भवन को १८वीं सदी में बनवाया गया था, और यह १८९८ से ही सैंड्रिंघम एस्टेट का हिस्सा रहा है। इसे १८९८ में ग्रेड-२ सूचित भवनों की सूचि में शामिल किया गया था, परंतु बाद में इसे उस सूची से निकाल दिया गया था। 

## इन्हें भी देखें
*बकिंघम पैलेस
*होलीरूड पैलेस
*विंडसर कासल
*ब्रिटेन के राजकीय निवास

## सन्दर्भ

## बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास